У адну з апошніх красавіцкіх нядзельных раніц Сеціва разрывалася ад скаргаў дакшычан: ні ў адным банкамаце няма грошай! Пасыпаліся фотапацвярджэнні, у тым ліку і ў групу “Родных вытокаў” у вайберы. Узрушаны народ каментаваў, што не было магчымасці зняць грошы ўжо з вечара ў пятніцу. Напружанне насельніцтва ўзрастала разам з цалкам лагічным пытаннем: “Як так непаважліва можна адносіцца да сваіх патэнцыяльных кліентаў? Што ні выхадныя, то стрэс: будуць у банкамаце грошы ці не? Пашчасціць, альбо зноў прыйдзецца ехаць у суседні раён?”